לב לאחים

בית לב לאחים ב[[בני ברק, 2009]]
ארגון הפעילים לב לאחים הוא ארגון יהודי חרדי-ליטאי בישראל שהתפצל מארגון יד לאחים בשנת ה'תשמ"ט (1989). הארגון מקיים שיעורי תורה, פועל למען רישום ילדים וילדות למוסדות חינוך חרדיים, נאבק במיסיון ובהתבוללות, וכן מסייע ומלווה חוזרים בתשובה.

אנשי הארגון פרשו מ"יד לאחים" על רקע הקמת מפלגת דגל התורה ובתמיכת הרב אלעזר מנחם מן שך. בראש הארגון עומד מאז הקמתו הרב אליעזר סורוצקין. נשיאי הארגון בעבר היו הרב אהרן יהודה לייב שטינמן והרב גרשון אדלשטיין.

== מחלקות הארגון ==
*מדרשות לצעירים חוזרים בתשובה בגיל תיכון, בשעות הערב.
*מדרשות שלהבת - הרצאות תורניות לנשים ולנערות.
*המחלקה למאבק במיסיון ובהתבוללות - פועלת נגד נישואי תערובת של נשים יהודיות ונאבקת בניסיונות מיסיונרים וחברי כתות מלבצע המרת דת בקרב יהודים ויהודיות.
*מחלקת סיוע ברישום של ילדים חילוניים ומסורתיים לבתי ספר של החינוך העצמאי ומעין החינוך התורני. המחלקה סייעה במהלך השנים לרישומם של אלפי תלמידים.
*מוקד "ללמוד וללמד" - התאמת לימודי חברותא, ומציאת רב אישי לחוזרים בתשובה.
*רשת כוללים מקומיים לבעלי תשובה - במסגרת מלאה או חלקית, וכן שיעורים לקהל הרחב.
מרכז הארגון נמצא בנתניה, וסניפים נוספים ישנם בנתניה, פתח תקווה, חדרה, רחובות ועוד. בנוסף לסגל העובדים מעסיק הארגון כ-3000 פעילים, רובם מתנדבים ומיעוטם מקבלים שכר סמלי. בראש המערכת החינוכית-ייעוצית עמד הרב אורי זוהר.

בשנת ה'תשנ"ט (1999), תחת חסות לב לאחים הוקם ארגון לב שומע, כיום ארגון עצמאי שאינו קשור ללב לאחים. הארגון נתן מענה לבחורי ישיבות ובנות סמינרים בארץ ישראל עם קשיים בחיי היומיום. התמיכה ניתנה על ידי מוקדים טלפוניים ומערך אנשי חינוך. הארגון הוקם על ידי הרב אהרן יהודה ליב שטינמן. בראש הארגון עומד הרב אליאב מילר ומפקחים על הארגון ראשי ישיבות.<ref></ref>

מדי שנה, לאחר חג הפסח, מתקיים כנס ארצי גדול של הארגון, בו משתתפים אלפי מתנדבי הארגון בראשות חברי מועצת גדולי התורה וראשי ישיבות.

פעילות הארגון:
* מוקד טלפוני לבחורי ישיבות המיועד לבחורי ישיבה שאינם עומדים לנשור, הצריכים ייעוץ או עידוד וחיזוק בכל הנושאים הקשורים לחיי היום יום. מוקד מקביל קיים לבנות סמינר.
* הכשרה וקורסים: קורסים אברכים הקרובים לתחום, ובהם הדרכה למתן מענה לבחורים שצריכים עזרה. הקורס ניתן ללא עלות.<ref name="kolhazman.co.il"></ref>
* ליווי ומעקב: מוקד 'מקדמים בקהילה' לבחורים שצריכים הכוונה תקופתית.<ref name="kolhazman.co.il"/>
* טיפול בבעיות נשירה: מוקד טיפול על ידי אנשי מקצוע בתחום בעיות נשירה לבחורים ולבנות סמינר
* סידור ישיבות וסמינרים: המחלקה העוסקת בהשמה לבחורים ולבנות המתקשים להתקבל למוסד מתאים
*כינוסים והדרכות לבחורים<ref></ref>: בתוך היכלי הישיבות, עבור בחורים המתמודדים עם קשיים
*ועידת עולם הישיבות - כנס החינוך בחודש ניסן: אירוע שמתקיים מדי שנה, לכלל ראשי הישיבות החרדיים בהשתתפות רבנים בולטים, המציגים את משנתם החינוכית.

בשנים 2000–2019 הארגון היה תחת חסות לב לאחים, ובשנת 2019 הארגון הפך לעצמאי ונפרד מלב לאחים.

==ראו גם==
*הליגה נגד השמצה – ארגון ה-ADL האמריקני
*יהודים למען יהדות – ארגון ה-Jews for Judaism האמריקני
*להב"ה – למניעת התבוללות בארץ הקודש
*חבר הפעילים - יד לאחים
*לה פמיליה (ארגון אוהדים)
*הצל (ראפר) – שם הבמה של פקד המשטרה ופעיל הימין יואב אליאסי

==קישורים חיצוניים==
* 
* שיעורים שנמסרו ב [http://www.beinenu.com/faceted_search/results/field_institute4lesson%253A5672 חוגי בית של "לב לאחים"] לצפייה באתר בינינו
* [https://hm-news.co.il/47569/ כנס החינוך של 'לב שומע'], המחדש.
* 

==הערות שוליים==

קטגוריה:ארגונים תורניים בישראל
קטגוריה:ארגונים לחזרה בתשובה
קטגוריה:הרב שך